《池口阻风怀故人东流宰周德平》
明代·龚敩

莫向池阳问酒杯，好怀应为故人开。九华山晓千峰出，三峡江寒万里来。

塞雁未随南陆转，楚云多逐北风回。浮名本自无羁绊，应笑先生白发催。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。